
Протокол


Протоколът (официална записка) е справочно-информационен документ, в който се съдържа информация за проведени мероприятия като събрания, пленуми, съвещания, конференции, сесии и др.п., на които се вземат колективни решения. Има много причини да се протоколират изказвания, речи или дискусии, т.е. целта на протокола се свежда до следните моменти:

1. Памет – служи като помощник на паметта, можем винаги да направим справка какво е било дискутирано на определено заседание и какви решения са били взети. Това звучи успокояващо.
2. Доказателство –ако впоследствие възникнат спорове около едно или друго изказване, служи като доказателствен материал.
3. Задачи, срокове, контрол – при обсъждане на даден проблем се вземат решения, определят се изпълнители и се поставят срокове. Протоколът се превръща в контролен инструмент, с помоща на който се проследява изпълнението на поставените задачи.
4. Информация – информира тези, които по една или друга причина не са присъствали на заседанието, за  протичането му и за резултатите от него.

Протоколът трябва да въде оформен прегледно, ясно и пълно. Той има следното съдържание:

1. Заглавна част – тя съдържа в зезюме най-важната информация от заседанието, например:
· тема на заседанието;

· дневен ред;

· място на провеждане;

· продължителност;

· участници в заседанието и имената на отсъстващите;

· името на водещия протокола;

· имената на получилите копия от протокола.

2. Съдържателна част - изнесения доклад (в резюме или като приложение), направените предложения и изказвания (по именно), взетите решения, срокове на изпълнение и отговорници по тях.

Заключителна част – не зависи от вида на протокола. Информира само къде, кога и от кого е бил създаден протоколът, кой се подписва за неговата достоверност и на кого се дават копия от него.


 В зависимост от степента на отразяване на мероприятието и начина на оформяне протоколът е пълен (стенографски) и съкратен.

· Пълният протокол съдържа без съкращения разглежданите въпроси, направените изказвания (подробно), предложенията и взетите окончателно решения. Състои се от заглавна страница, съдържание (по страници) и съдържателна част. Към протокола се прилага докладът като негова неразделна част.

· Съкратеният протокол се използва в ежедневната дейност на институциите, осигурява оперативна информация и помага процеса на упранление. Съдържа дневния ред, имената на изказалите се и изказванията накратко, направените предложения, взетите решения (подробно), срок на изпълнение и отговорници. Подписва се от протоколист и председател, ръководещ мероприятието.


Най-често използвани в практиката са протоколът за споразумение, за разногласия, приемо-предавателен протокол, констативен, неотменяем платежен протокол и др.


Протоколът се пише винаги в сегашно време. Той може да бъде оформен и под формата на таблица с три графи. Този начин е обичаен в практиката и позволява да се запише бързо, ефективно  и прегледно важна информация.
Този документ е създаден в рамките на проект „Повишаване компетентността на съдии, съдебни помощници и съдебни служители 
от ВАС и административните съдилища”, Договор № 13-24-2/10.09.2013 г., финансиран от Оперативна програма 
„Административен капацитет”, съфинансирана от Европейския съюз чрез Европейския социален фонд. 

